Acidum ribonucleicum

Acidum ribonucleicumHaan, H.R.M. de & Dekker, W.A.L. (1955-1957). Groot woordenboek der geneeskunde. Encyclopaedia medica. Lugduni: L. Stafleu. (ARN vel RNA) est molecula polymerica, in omnibus cellulis vivis praesens, quae codicem acidi desoxyribonucleici (ADN, DNA) transfert ad synthesin proteinorum regendum. In multis autem viris in ipso ARN informatio genetica conservatur. Tria praecipua genera sunt acidorum ribonucleicorum functione distincta: in cellula octogena per centena (80%) eorum sunt in ribosomatibus (rRNA), quindena per centena acida aminata ligant atque ad ribosomata gerunt (tRNA), maxima pars reliquorum  "nuntii" dicuntur (mRNA)Pratt et Cornelly, Essential biochemistry, Wiley, 2018: 22.2.. Sunt etiam moleculae microRNA, quae actionem 'nuntiorum' moderantur. Omnia e transcriptione genorum gignuntur.

ARN ex catena nucleotidorum constat. Unum quodque nucleotidum carbohydratum ribosum continet, cui quinque atomi carbonii insunt. Ad primum atomum adiungitur basis, plerumque adeninum (A), cytosinum (C), guaninum (G), uracilum (U). Adeninum et guaninum sunt purina, cytosinum et uracilum pyrimidina. Tres primae cum ADN communes sunt, quarta acidi ribonucleici propria: nam pro uracilo ADN thyminum habet. Phosphatum ad tertium atomum carbonii prioris ribosi, ad quintum  proximum adiungitur: hoc vinculo phosphodiester appellato elementa catenae inter se iunguntur.

DNA
mRNA
tRNA
rRNA
Retrovirus - virus cum RNA, contrarie virus ARN

 Notae 

 Plura legere si cupis 
Xin Liu, David A. Bushnell, Roger D. Kornberg. "RNA polymerase II transcription: Structure and mechanism", Biochimica et Biophysica Acta, 2013(1829): 2-8

Categoria:Biologia molecularis
Categoria:Genetica